b'\n_START_ARTICLE_\nK\xc3\xb8benhavn, Kalundborg og - ?\n_START_SECTION_\nHandling\n_START_PARAGRAPH_\nLudvig Brandstrup er speaker p\xc3\xa5 et radioprogram og optr\xc3\xa6der med stor rutine foran mikrofonen. Men regiss\xc3\xb8ren passer ikke just sit hverv med s\xc3\xa6rlig omhu; han har glemt at tilsige de kunstnere, som skal assistere ved udsendelsen. Denne glemsomhed er en h\xc3\xb8jst alvorlig fad\xc3\xa6se. Der skal oven i k\xc3\xb8bet udsendes et pr\xc3\xa6mieret h\xc3\xb8respil, "Hvor er Jensen?", og nu mangler man skuespillerne. Brandstrup er desperat og fortvivlet, indtil han f\xc3\xa5r det lyse indfald at spille samtlige roller selv.'